Bisdom Hasselt

It bisdom Hasselt (Latyn: Dioecesis Hasseletensis) is in bisdom fan 'e Roomsk-Katolike Tsjerke yn Belgje. Tegearre mei de oare Belgyske bisdommen foarmet it de Belgyske tsjerkeprovinsje. Skiednis It bisdom waard oprjochte 31 maaie 1967 mei de apostoalyske konstitúsje Leodiensis (Hasseletensis) en waard ôfskaat fan it bisdom Luik. De Sint-Kwintinusstsjerke yn Hasselt waard yn dat jier ferheft ta katedraal fan it nije bisdom. De beskermhillige fan it bisdom is Us-Leaffrou Oarsaak fan Blydskip (Nederlânsk: Onze-Lieve-Vrouw Oorzaak van Blijdschap). Yn septimber 2020 is it bisdom reorganisearre en binne it oarspronklike tal dekanaten fan sechtjin werombrocht nei sân nije, gruttere dekenaten. Struktuer De tsjerkeprovinsje komt folslein oerien mei de provinsje Limburch en hat 7 dekanaten: Dekenaat Beringen (ynklusyf Houthalen-Helchteren) Dekenaat Bree (fúzje fan Bree en Maaseik, plus Oudsbergen-Opglabbeek) Dekenaat Genk (fúzje fan Genk en Maasmechelen) Dekenaat Hasselt (fúzje fan Hasselt en Herk-de-Stad) Dekenaat Pelt (fúzje fan Hamont, Lommel en Peer) Dekenaat Sint-Truiden (fúzje fan Sint-Truiden en Borgloon) Dekenaat Tongeren (fúzje fan Tongeren, Bilzen en Vlijtingen-Voeren) Yn totaal binne der 263 parochys. Preesteroplieding De preesterstudinten fan it bisdom Hasselt wurde sûnt de ferhuzing fan it seminaarje yn 2006 oplaat oan it Jehannes XXIII-seminaarje fan Leuven.